Brusel, 21.12.2004

KOM(2004)823 v konečnom znení

OZNÁMENIE KOMISIE EURÓPSKEMU PARLAMENTU A RADE

Osobitný rámec spolupráce pre tradičných dodávateľov banánov z krajín AKT(Nariadenie Rady (ES) č. 856/1999)Dvojročná správa Komisie2004

1. ÚVOD

1.1 V roku 2003 bola produkcia banánov približne 69 miliónov ton. Najväčším producentom je India, zatiaľ čo najväčšími vývozcami sú Ekvádor, Kostarika, Filipíny a Kolumbia.

Takmer všetky banány dovezené do USA pochádzajú z Latinskej Ameriky. Banány z Latinskej Ameriky tiež majú viac ako 60%-ný podiel na trhu EÚ, zatiaľ čo dovoz z krajín AKT a produkcia Spoločenstva sa medzi sebou delia o zvyšok trhu takmer rovnakými percentami.

V roku 2002 bolo takmer 95% z celkového vývozu banánov z krajín AKT predaných v EÚ. V roku 2003 tvoril dovoz banánov z Pobrežia slonoviny a Kamerunu viac ako 60% z celkového dovozu krajín AKT do EÚ.

1.2 Dovoz banánov do Európskej únie je tradične regulovaný kvótovým systémom so silným preferenčným zaobchádzaním pre banány z Afriky, Karibiku a Tichomoria (takzvané krajiny AKT). Režim EÚ pre dovoz banánov sa počas obdobia rokov 2002-2004 nezmenil. V súvislosti s rozšírením EÚ dňa 1.mája 2004 sa objem dovezených banánov zvýšil o ďalšie množstvo za obdobie od 1.mája do 31.decembra 2004, aby sa zabezpečili dostatočné zásoby banánov pre spotrebiteľov v rozšírenom Spoločenstve.

Európska únia v organizácii WTO získala dve výnimky, aby splnila dojednania o preferenčnom dovoze pre krajiny AKT. Prvá[1] zahŕňa tarifné preferencie na dovoz banánov pre krajiny AKT podľa Dohody z Cotonou do 1.januára 2008. Druhá[2] zahŕňa výhradnú kvótu C pre krajiny AKT do 1.januára 2006.

Európska únia sa dohodla na zavedení režimu na dovoz banánov založený výlučne na tarifách najneskôr do 1. januára 2006.[3] Úroveň tejto tarify ešte nebola stanovená. Krajiny AKT budú naďalej využívať tarifné preferencie podľa nového režimu: ich preferenčná výhoda na trhu však bude závisieť od dohodnutej úrovne tarify.

1.3 Na uľahčenie vyrovnávania sa s prechodom na nové trhové podmienky, bol pre dvanástich tradičných dodávateľov banánov z krajín AKT už v roku 1999 vytvorený osobitný rámec spolupráce (SFA) prostredníctvom účelového rozpočtu. Päť afrických a sedem karibských krajín sa považuje za tradičných dodávateľov a preto sú príjemcami SFA. Tento rámec poskytuje technickú a finančnú podporu pre špecifické projekty prezentované uvedenými krajinami a založené na dlhodobej stratégii vopred dohodnutej a schválenej Komisiou. Príspevky pre jednotlivé krajiny sa počítajú na základe dvoch kritérií, menovite pozorované nedostatky v konkurencieschopnosti v porovnaní s dodávateľmi z tretích krajín a dôležitosť produkcie banánov pre ekonomiku dotknutých krajín AKT. Vo všeobecnosti sa v prvých rokoch po zavedení (1999-2001) príspevky viac sústreďovali na zlepšenie produktivity ako na diverzifikáciu, zatiaľ čo v období od roku 2002 do roku 2004 bolo prioritou napomáhať úsiliu o diverzifikáciu v zainteresovaných krajinách. Podľa dvoch nariadení[4] sa začala zavádzať maximálna redukcia 15% od začiatku roka 2004 na všetky príspevky pre tieto krajiny. Podľa týchto nariadení je redukcia menšia v prípade krajín, ktorým sa podarilo zvýšiť svoju konkurencieschopnosť.

2. PRÁVNY ZÁKLAD

Dňa 22. apríla 1999 prijala Rada nariadenie (ES) č. 856/1999[5] zavádzajúce zvláštny systém pomoci tradičným AKT dodávateľom banánov. Dňa 22. júla 1999 Komisia prijala nariadenie č. 1609/1999[6], ktorým sa stanovujú podrobné pravidlá jeho uplatňovania.

V roku 2002 sa rozpočet zvýšil na 40 miliónov eur. Rozhodnutie Komisie o rozdelení (jednotlivých) príspevkov, ktoré boli k dispozícii na rok 2003 v rámci zvláštneho systému pomoci, bolo prijaté dňa 14. marca 2003.[7] Príslušné rozhodnutie Komisie o rozpočte na rok 2004 v celkovej výške 37,31 milióna eur bolo prijaté dňa 1. apríla 2004.[8]

2.1. Ciele

Celkovým cieľom je buď zlepšiť konkurencieschopnosť tradičnej produkcie banánov v krajinách AKT alebo podporovať diverzifikáciu, kde konkurencieschopnosť nemožno dosiahnuť. Tento cieľ by sa mal dosiahnuť financovaním projektov určených na:

- zvýšenie produkcie bez poškodzovania životného prostredia,

- zlepšenie kvality vrátanie fytosanitárnych opatrení,

- prispôsobenie produktivity, distribúcie a marketingu splneniu štandardov kvality Spoločenstva,

- založenie organizácií producentov, ktoré sa budú sústreďovať na zlepšenia v oblasti marketingu a na rozvoj výrobných metód, ktoré neškodia životnému prostrediu, vrátane predaja banánov na pravidelných trhoch,

- rozvoj marketingu a/alebo tvorba stratégií určených na splnenie požiadaviek organizácie EÚ pre spoločný trh s banánmi,

- pomáhanie producentom banánov pri rozvoji výrobných metód, ktoré neškodia životnému prostrediu, vrátane predaja banánov na pravidelných trhoch,

- pomoc pri odbornom vzdelávaní a zlepšení trhových vedomostí a zlepšenie distribučnej infraštruktúry,

- podporu diverzifikácie, keď nie je udržateľná konkurencieschopnosť sektoru s banánmi.

2.2. Podávanie správ

Článok 9 nariadenia Rady stanovuje, že „ K 31. decembru 2000 a potom každé dva roky predloží Komisia Európskemu parlamentu a Rade správu o vykonávaní tohto nariadenia, ako aj prípadné vhodné návrhy” . Táto správa spĺňa túto povinnosť so zreteľom na obdobie rokov 2003 a 2004. Predchádzajúca správa za roky 2001 a 2002 vyšla dňa 23.12.2002.[9]

3. INFORMÁCIE O TRHU

V roku 2003 bola produkcia banánov približne 69 miliónov ton (68 miliónov ton v roku 2002). Najväčším producentom je India (23.8% celosvetovej produkcie), zatiaľ čo hlavnými vývozcami sú Ekvádor, Kostarika, Filipíny a Kolumbia, ktorí v roku 2002 spolu ovládali 63% celosvetového vývozu banánov.

Najväčšími dovoznými trhmi pre banány sú Spojené štáty (3.9 milióna ton v roku 2002) a Európska únia (3.3 milióna ton v roku 2002). Takmer všetky banány dovezené do USA sú pôvodom z Latinskej Ameriky. Naopak, banány z Latinskej Ameriky (63%) si delia trh EÚ s dovozcami z krajín AKT (19%) a produkciou Spoločenstva (18%).

V roku 2002, bolo takmer 95% celkového vývozu banánov z krajín AKT predaných do EÚ. V roku 2003 tvoril dovoz banánov z krajín Pobrežie slonoviny a Kamerun takmer 63% (61% v roku 2002) z celkového dovozu z krajín AKT do únie.

Európska únia je atraktívnym trhom pre dodávateľov banánov kvôli vyšším cenám v porovnaní s trhom USA, čo je dôsledkom kvótového systému a rozdielom ako v clách, tak aj v prepravných nákladoch. V roku 2003 boli priemerné ceny dodávateľov z Latinskej Ameriky 621 eur/t a priemerné ceny dovozcov z krajín AKT dosiahli 616 eur/t. Avšak, značné rozdiely v cenách je vidieť medzi dodávateľmi z krajín AKT: v roku 2003 boli priemerné ceny za banány pochádzajúce z Belize na úrovni 501 eur/t, zatiaľ čo priemerná cena banánov z Pobrežia slonoviny sa rovnala 676 eur/t.

4. OBCHODNÝ REžIM EÚ

Obchodný režim EÚ pre obchod s banánmi sa nezmenil od poslednej správy SFA.

Od 1. januára 2002 sa dovoz banánov do Spoločenstva riadi colnými kvótami a dovoznými licenciami, ktoré sa vydávajú na základe predchádzajúcich obchodov.

Uplatňujú sa tieto tri colné kvóty: kvóta A z 2 200 000 ton clo vo výške 75 eur/t (0 eur pre banány z krajín AKT); kvóta B zo 453 000 ton clo vo výške 75 eur/t (0 eur pre banány z krajín AKT); kvóta C zo 750 000 ton clo vo výške 0 eur/t (výhradne pre banány z krajín AKT). Kvóty A a B sú určené pre banány akéhokoľvek pôvodu; kvóta C je vyhradená pre krajiny AKT.

Dovoz banánov mimo týchto kvót podlieha colnej povinnosti vo výške 680 eur/t. Krajiny AKT majú colnú preferenciu vo výške 300 eur/t.

V súvislosti s rozšírením EÚ dňa 1. mája 2004 boli prijaté príslušné opatrenia na zabezpečenie dostatočných dodávok banánov pre spotrebiteľov rozšíreného Spoločenstva. Na tento účel bol súčasný dovozný objem banánov zvýšený o dodatočné množstvo 300 000 ton na obdobie od 1. mája do 31. decembra 2004.

V kontexte rozšírenia EÚ v priebehu roka 2004 únia prejavila ochotu vyjednávať s jednotlivými členmi WTO o možných obchodných kompenzáciách podľa článku XXIV.6 dohody GATT o zvýšení dovozného cla na banány v dôsledku zavedenia cla EÚ 15 pre nové členské štáty.

Nakoniec, vzhľadom na nariadenie o organizácii spoločného trhu s banánmi, dohody o obchode s banánmi s Ekvádorom a Spojenými štátmi a námietky WTO voči článku I dohody GATT, pokiaľ ide o Dohodu o partnerstve AKT/ES, ktorá najneskôr od 1. januára 2006 zavádza dovozný režim založený výlučne na clách, Únia dňa 15. júla 2004 oznámila organizácii WTO svoj zámer zmeniť a doplniť WTO úľavy na banány podľa postupov v článku XXVIII dohody GATT.

Čo sa týka dodávateľov z krajín AKT, Komisia sa zaväzuje plniť svoje záväzky vyplývajúce z Dohody z Cotonou a podľa toho venovať zvláštnu pozornosť realizácii zmeny v dovoznom režime pre producentov banánov z krajín AKT, skúmať vhodné spôsoby týkajúce sa špecifickej situácie, vrátane preferenčného prístupu pre výrobky krajín AKT a snažiť sa udržať rovnakú úroveň preferencií pre krajiny AKT, ktorú si môže dovoliť rozšírené Spoločenstvo 25 štátov.

5. FINANčNÉ ROZHODNUTIA

5.1. Rozpočet na rok 2003

Finančné návrhy, ktoré pripravilo 12 príjemcov z krajín AKT mali byť všetky schválené v novembri 2003 vo Výbore ERF. Hoci boli všetky finančné záväzky prijaté na konci roka 2003, podpis príslušných finančných dohôd bude možný len na konci roka 2004, kvôli procesu overovania podľa článku 164 finančných nariadení (okrem Somálska, ktoré dohody podpísalo skôr, pretože riadenie programu je centralizované). Proces overovania, ktorý sa koná v októbri/novembri 2004, kontroluje dodržiavanie kritérií pri decentralizovanom riadení.

Celková čiastka na rok 2003 je podľa finančných dohôd 40 miliónov eur a bola rozdelená tak, ako je uvedené v Prílohe I.

5.2. Rozpočet na rok 2004

Indikatívne čiastky na rok 2004 boli prijímajúcim štátom oznámené v apríli 2004. Keďže všetkých 12 krajín prezentovalo svoje finančné návrhy, nebolo nutné znovu prerozdeľovať nevyužité zdroje.

Celková čiastka príspevkov na rok 2004 je trochu nižšia ako v predchádzajúcich rokoch, podľa článku 7 nariadenia Rady (No) č. 856/1999:

„Od roku 2004 […] a pre každý nasledujúci rok potom, môže byť uplatnený maximálny redukčný koeficient vo výške 15% na úroveň podpory poskytovanej pre jednotlivých tradičných AKT dodávateľov. Kde sa vykonávajú programy, uvedené v článku 3 ods. 2 písm. a) [s cieľom zvýšiť produktivitu] , tento redukčný koeficient sa môže znížiť na rovnakú úroveň, ako je sledovaný rast konkurenčnej schopnosti, v porovnaní s predchádzajúcim rokom ”.

Na novembrové zasadnutie Výboru ERF bolo predložených 12 finančných návrhov, ktoré boli schválené.

6. IMPLEMENTÁCIA

V porovnaní s obdobím 1999-2002, prostriedky pridelené na roky 2003 a 2004 finančnými dohodami o zvýšení produktivity banánových plantáží, neustále klesajú. Pomery diverzifikácie voči produktivite v prostriedkoch pridelených na roky 2003 a 2004 boli 171% a 178%, zvýšené z 81% a 178% v rokoch 2001 a 2002 (pozri Prílohu VI).

Ako je uvedené v článku 3 nariadenia Rady (č.) 856/1999, „Technická a finančná podpora sa udelí […] aby sa napomohlo zavedeniu programov s cieľom […] podporiť rozšírenie tam, kde zlepšenie konkurenčnej schopnosti v sektore banánov nie je možné” .

Z 24 finančných dohôd 16 prerozdelilo prostriedky na projekty diverzifikácie.

6.1. Diverzifikácia

Programy na podporu diverzifikácie sa sústreďujú najmä na rekvalifikáciu farmárov, ktorí pestujú banány.

- Svätá Lucia, Svätý Vincent a Grenadíny, Dominika, Grenada, Kapverdy, Somálsko a Madagaskar plánovali využiť svoje príspevky pridelené na roky 2003 a 2004 na projekty zamerané na poľnohospodársku a inšitucionálnu podporu.

- Príspevky pre Jamajku na roky 2003 a 2004 sú rozdelené do obidvoch sektorov: zvýšenie produktivity a diverzifikácie.

- Šesť z ôsmich krajín realizujúcich projekty na diverzifikáciu pomocou príspevkov na roky 2003-2004 do svojich programov zahrnuli aj špecifickú technickú pomoc.

6.2. Zvýšenie produktivity

Projekty zamerané na zvýšenie produktivity banánových plantáží sa realizujú v 5 z 12 krajín. V roku 2003 a 2004 tieto projekty zahŕňajú činnosti:

- zavlažovanie a odvodňovanie v Kamerune, Pobreží slonoviny, Jamajke a Suriname;

- obnova plantáží v Kamerune, Pobreží slonoviny a Belize;

- balenie a skladovanie plodín v Kamerune, Pobreží slonoviny a Suriname;

- infraštruktúra a sociálne projekty v Kamerune, Pobreží slonoviny a Belize;

- špecifická technická pomoc na Pobreží slonoviny, Belize, Jamajke a Suriname;

- certifikácia nástrojov výroby na Pobreží slonoviny za účelom splnenia štandardov kvality, ktoré kladú trhové podmienky.

6.3. Platby a vyplácanie

Tabuľky v prílohách II, III a IV uvádzajú prerozdelenie, platby a vyplácanie na SFA a na krajinu k 15/10/2004 a 31/12/2003.

Viditeľný je značný pokles platieb v roku 2004, najmä kvôli potrebe prispôsobiť prebiehajúce projekty požiadavkám nových finančných nariadení, ktoré nadobudli účinnosť v roku 2003.

V skutočnosti už nebolo ďalej možné realizovať projekty prostredníctvom ročných výrobných plánov (AWP)[10], pretože proces overovania podľa článku 164 finančných nariadení ešte nepriniesol závery.

Ako je uvedené v Prílohe VIII, čiastka vyplatená na AWP na projekty realizované v období rokov 1999 až 2004 je 62,6 milióna eur, zatiaľ čo vyplatená suma sa rovná čiastke 35,67 milióna eur.

Napriek tomu, že došlo k omeškaniu pri realizácii projektov v rokoch 2003 až 2004, do začiatku roka 2005 by sa situácia mala zlepšiť, pretože proces overovania podľa článku 164 finančných nariadení umožňuje vo väčšine krajín decentralizované riadenie.

7. MONITOROVANIE

Pokiaľ v čase počiatočného monitorovania v roku 2001 vo všetkých krajinách Karibiku nebola vykonaná žiadna činnosť, príslušné projekty boli zatiaľ úspešne spustené.

V rámci spoločnej organizácie trhu s banánmi (CMO) zamestnalo DG AGRI konzultanta, aby vykonal špecifickú analýzu SFA. Bolo dohodnuté, že referenčné podmienky sa rozšíria tak, aby zahŕňali podrobnú analýzu vplyvu SFA v rokoch 1999 až 2004.

Úlohou monitorovania tiež bude sústrediť sa na súčasné stratégie v obchode s banánmi a stanoviť ich citlivosť na úroveň jednotného cla, ktoré sa má zaviesť. Okrem toho, programy navrhované a realizované podľa SFA budú hodnotené podľa toho, ako účinne prispievajú k stratégii každej prijímajúcej krajiny.

Tím, ktorý navštívi všetkých 12 krajín, začal svoju činnosť na konci roka 2004 a má podať správu do polovice roka 2005.

8. ODPORÚčANIA A ZÁVER

Podľa overovacieho procesu podľa článku 164 finančných nariadení, došlo počas predchádzajúcich dvoch rokov k značnému omeškaniu pri realizácii projektov. Ustanovenie tohto článku počíta vo väčšine zainteresovaných krajín s decentralizovaným riadením. Týmto by sa mala situácia v realizácii na začiatku roka 2005 zlepšiť.

Súbežne s redukčným koeficientom 15% voči miere poskytovanej pomoci a jej úmernému zmenšeniu voči pozorovanému zvýšeniu konkurencieschopnosti sa realizácia a plánovanie posunuli od podpory konkurencieschopnosti najmä k podpore diverzifikácie. Tento trend pokračoval aj v období rokov 2002-2004.

V roku 2002 bolo zadané a zrealizované vyhodnotenie implementácie nariadenia (ES) č. 856/1999. Usúdilo sa, že jeho odporúčania, napr. viacročné plánovanie na zredukovanie administratívnych krokov a následne zjednodušenie administratívneho procesu, sa nezhodujú s požiadavkami nariadenia SFA a finančného nariadenia. Boli zadané, navrhnuté a realizované aj správy pre iných darcov.[11] Komisia v súčasnosti skúma ich závery a odporúčania so zreteľom na ďalšie zjednodušenie a urýchlenie realizácie SFA v kontexte existujúceho regulačného rámca. WORKING DOCUMENTS

Introduction to the Annexes:

Annexes II (1999), III (2000), IV (2001), V (2002) and VIII (recapitulative) show per country:

- payments (transfer from EC account to double signature account)

- disbursements (final payments of invoices) for annual work programmes

- payments/disbursements for specific commitments.

ANNEX I:BANANA BUDGET LINE 21-03-18 (Ex B7-8710) COUNTRY ALLOCATIONS for 2003 AND 2004

+++++ TABLE +++++

ANNEX II:SFA 1999

Financial situation as at:15/10/2004 for payments 31/12/2003 for disbursements

+++++ TABLE +++++

ANNEX III: SFA 2000

Financial situation as at:15/10/2004 for payments 31/12/2003 for disbursements

+++++ TABLE +++++

ANNEX IV: FA 2001

Financial situation as at:15/10/2004 for payments 31/12/2003 for Disbursements

+++++ TABLE +++++

ANNEX V:SFA 2002

Financial situation as at:15/10/2004 for payments 31/12/2003 for disbursements

+++++ TABLE +++++

ANNEX VI:Overview of activities by type of assistance

[pic]

1) Irrigation and drainage 2) Renewal of plantations (3) Phyto-sanitary treatment (4) Fertiliser (5) Packing (6) Cold storage (7) Agriculture/rural development (8) Roads (9) Social infrastructure (10) Microcredit (11) Social projects (12) Training (13) Institutional support (14) Technical Assistance ANNEX VII:CHART:Global payments on AWP over Global Payments on Specific Commitments

[pic]

ANNEX VIII:CHART:Global payments over Global Disbursements on AWP only

[pic]

+++++ TABLE +++++

[1] Rozhodnutie WTO zo 14. novembra 2001: WT/MIN(01)15: “Európske Spoločenstvá – Dohoda o partnerstve krajín AKT-ES”.

[2] Rozhodnutie WTO zo 14. novembra 2001: WT/MIN(01)16: “Európske Spoločenstvá – Prechodný režim pre autonómnu tarifnú kvótu ES na dovozy banánov”.

[3] Nariadenie Rady (ES) č. 216/2001.

[4] Článok 7 ods. 2 nariadenia Rady (ES) č. 856/1999 a článok 5 nariadenia Komisie (ES) č. 1609/1999.

[5] Ú. v. ES L 108, 27.4.1999, s. 2.

[6] Ú. v. ES L 190, 23.7.1999, s. 14.

[7] Rozhodnutie E/2003/359 – C(2003)766.

[8] Rozhodnutie E/2004/644 – C(2004)1142.

[9] COM(2002)763 konečná verzia

[10] Ročné výrobné plány (AWP), tiež nazývané plánovacie odhady, sú dokumentom, ktorý stanovuje požadované ľudské a materiálne zdroje, rozpočet a podrobné technické a administratívne plány na realizáciu projektu v určitom období.

[11] Napríklad správa spoločnosti NERA Ekonomic Consulting “Riešenie vplyvu erózie preferencií na banány v karibských krajinách” vyhotovená pre DFID v Auguste 2004.

[12] Approximate amount calculated at the exchange rate of December 2003.

[13] The disbursed amount is higher than the one paid from HQ because of the exchange rates fluctuations.

[14] Approximate amount calculated at the exchange rate of December 2003.

[15] The disbursed amount is higher than the one paid from HQ because of the exchange rates fluctuations.